Arado Ar 195

Το Arado Ar 195 ήταν μονοκινητήριο τορπιλοπλάνο-βομβαρδιστικό το οποίο ανέπτυξε η εταιρεία Arado Flugzeugwerke για να επιχειρεί από το γερμανικό αεροπλανοφόρο Graf Zeppelin. Εν τέλει το πλοίο αυτό δεν ολοκληρώθηκε ποτέ και το Ar 195, που ούτως ή άλλως κρίθηκε ανεπαρκές, δεν εντάχθηκε σε παραγωγή.

Σχεδιασμός και ανάπτυξη
Το Ar 195 ήταν μία παραλλαγή του Ar 95 στην οποία ενσωματώθηκαν διάφορες αλλαγές για να μπορεί να επιχειρεί από αεροπλανοφόρα. Μεταξύ αυτών περιλαμβάνονταν άγκιστρο για την προσνήωση σε κατάστρωμα αεροπλανοφόρου καθώς και νέα ψηλότερη καλύπτρα για το κόκπιτ. Ολοκληρώθηκαν τρία πρωτότυπα τα οποία πραγματοποίησαν πτήσεις το 1937, όμως αποδείχθηκαν ανεπαρκή καθώς δεν κάλυπταν τις ζητούμενες απαιτήσεις. Εν τέλει το Ar 195 απορρίφθηκε το 1938 διότι προτιμήθηκε το ανταγωνιστικό Fieseler Fi 167 που κρίθηκε ανώτερο.

Δείτε επίσης

 Αεροσκάφη που σχετίζονται με την ανάπτυξη του Ar 195
 Arado Ar 95

 Συγκρίσιμα αεροσκάφη
 Fieseler Fi 167
 Fairey Albacore

Παραπομπές

Βιβλιογραφία



Εξωτερικοί σύνδεσμοι


Ar 195
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη ναυτικής αεροπορίας
Κατηγορία:Αεροσκάφη του Μεσοπολέμου
Κατηγορία:Βομβαρδιστικά αεροσκάφη